Bereits churzi Zit spöter isch die Great Ocean Road losgange. Berühmt isch sie vor allem weg de Twelve Apostles, das sind die Felse wo eifach zmitzt im Meer stönd. Das isch eso, will s Wasser det extrem aggressivi Wirbel und Welle bildet und somit rund ume die ganze Felse abtreit hät. Irgendwenn werded somit au die letste verblibende Felse verschwunde si, si werded aifach weggspüelt... Die sind über Kilometer de Küste entlang verteilt. Mir händ s Glück gha,  dass s Wetter zwor sehr schlecht gsi isch aber defür s Liecht umso besser usgse hät und d Fotene super worde sind. Lueged das a, fantastisch, nid?